**SZITAKÖTŐ 2018-2 NYÁR (42.szám)**

**Z.KARVALICS LÁSZLÓ : MÁSFÉLE ÓRIÁSOKRÓL ÉS TÖRPÉKRŐL ( 30-32. oldal)**

Órai feldolgozás vázlata (4. osztály)

Háttérben ráhangolódásként zenei és képi megjelenítése a sokféle embernek

-zene: afrikai dobszóló, kürt-duda, hegyi népek hangjai, zongorajáték egyvelege

-képi: táblára feltéve emberelődök és ma élő emberek sokféle képes megjelenítése

Bevezetés tanári-tanulói KÉRDEZZ-FELELEK

Kik vagyunk ? - tanulói válasz: EMBEREK

Hol élünk ? sokféle tanulói válasz lehet( Földön, Európában, Magyarországon, Budapesten,…stb)

Mi a közös bennünk ? sok-sok válasz (európai, magyar, budapesti, barnahajú,….)

Mi az eltérő bennünk ? még több jó tanulói válasz (akár fogalomtérképet is lehet készíteni a táblán)

Előkészület a feldolgozásra

* folyóiratok kiosztása mindenkinek
* csoportok és felelősök alakítása
* feladatok kiosztása vagy választása

1.cs.: Figyeld meg és jegyezd fel kik a pigmeusok ?

2.cs.: Kik a hobbitok ?

3.cs.: Kik az Orang Pendek („alacsony emberek”) ?

4.cs.: Hogyan alakult ki a mai ember (homo sapiens) ?

Egyéni és csoportos munka: halk olvasással ill. írásbeli felelettel, majd a hangadók-szószólók hangos beszámolói történnek egymás után.

Értékelés: ha a másik 3 csoport kézfeltartással egyetért a válasz helyességével (lehet pontozással is egy kis táblára felírva 1-10 )

Zárás: tanári rávezető-figyelemfelhívó kérdéssel záródik a feldolgozás:

Lehetnek-e közük egymáshoz a valóságos és a mese szereplőinek ?

(Léteztek/nek-e óriások és törpék ,…….? )- Szavaz az osztály IGEN és NEM kézfeltartással

A 2 csoport szószólója megindokolja az állásfoglalását.

**ZÁRÓ KONKLÚZIÓ** (már a korábban tanultak alapján is): A mese a valóságnak, vágyainknak, képzeletvilágunk egy sajátosan kifejezett képe szóban és/vagy írásban.

Szóbeli és írásbeli házi feladat:Keress a neten vagy a könyvtárban a GUINESS rekordok könyvből különleges embereket ?

Végső játékos feladat: A táblára mindenki felrajzolhatja vagy felírhatja annak az embernek, személynek a nevét, képét, arcát, aki a legjobban szeret, aki a példaképe.